૧૮ ઓક્ટોબર, જામનગર જિલ્લા અને શહેરને સતત ભરડો લઈ રહેલા ડેન્ગ્યુ રોગને અટકાવવા અને તેનાથી સંપૂર્ણ નાબૂદી મેળવવા માટે તંત્ર દ્વારા સતત ફોગીંગ, પોરાનાશક કામગીરી અને લોકજાગૃતિની ઝુંબેશ ચલાવાઇ રહી છે ત્યારે જામનગર શહેરમાં લોકો સ્વ-જાગૃતિથી ડેન્ગ્યુથી બચવા માટે સરળ ઉપાયો અને સાવચેતીના પગલાં લે તે માટે જામનગર જિલ્લા પંચાયત આરોગ્ય શાખાની સપ્તધારાની લાલપુર ટીમ દ્વારા આજે જામનગર શહેરમાં મુખ્ય જિલ્લા આરોગ્ય અધિકારી ડો. એ. જી. બથવારની સુચના મુજબ નગરના પાણાખાણ, ભોઈ વાડા તથા નવાગામ વિસ્તારમાં નાટક અને પપેટ શો દ્વારા ડેન્ગ્યુ રોગ વિષે જનજાગૃતિ લાવવા પ્રયત્ન કરેલ હતો.